Tipinės elektros energijos kaupimo įrenginių prijungimo sąlygos nuo 1 kW iki 100 kW (imtinai) didžiausio pajėgumo (Pmax), su 1 kW leistina generuoti galia į skirstomąjį tinklą
3.1. Bendroji dalis:
3.1.1. Vadovaujantis Elektros įrenginių įrengimo bendrųjų taisyklių reikalavimais Jūsų pasirinktas rangovas turės įrengti elektros energijos kaupimo įrenginį ir prijungti prie Jūsų Objekto vidaus elektros tinklo, kaip nurodyta šių Prijungimo sąlygų 3.2. punkte. Dėl elektros energijos kaupimo įrenginio įrengimo galite kreiptis į reikiamą kvalifikaciją turinčias įmones.
3.1.2. Jūsų pasirinkta elektros energijos kaupimo įrenginio montavimo įmonė operatoriui turi pateikti elektros energijos kaupimo įrenginio įrengusio rangovo (teisės aktų nustatyta tvarka atestuoto eksploatuoti ir (ar) įrengti  elektros įrenginius) deklaraciją, kurioje deklaruoja elektros įrenginio instaliuotą ir leistiną generuoti galią ir garantuoja, kad rangos darbai atlikti kokybiškai, laikantis teisės aktų reikalavimų, bei elektrinės nustatymai atitinka www.eso.lt puslapyje Pradinis>Partneriams>Elektros darbų tiekėjams ir Rangovams>Sutarčių valdymas>Techniniai dokumentai ir formos> Prie ESO tinklo prijungiamų A0, A1 ir A2 tipo (0,8-249,99 kW) saulės elektrinių nustatymai skelbiamus reikalavimus. Deklaraciją reikalinga pateikti Internetinėje svetainėje https://www.eso.lt/web/rangovu-dokumentu-pateikimas/29. Jūsų deklaracijoje nurodyta įrengta ir leistina generuoti galia laikoma galutinė ir nekeičiama. Po deklaracijos priėmimo siekiant pakeisti leistiną generuoti galią, Jūs turėsite pateikti naują paraišką prisijungę Bendrovės savitarnoje www.eso.lt/savitarna. Bendrovė gavusi naują paraišką parengs naują prijungimo paslaugos sutartį.
3.1.3. Elektrinė turi būti įrengta nepažeidžiant teisės aktų reikalavimų, įskaitant, bet neapsiribojant, ir juose nustatytų teritorijos naudojimo apribojimų, o kai teisės aktai numato – iki darbų pradžios turi būti gauti visi reikalingi suderinimai, sutikimai ir leidimai, įskaitant trečiųjų asmenų, kurių interesams turi įtakos projekto sprendiniai, sutikimus. Už teisės aktų reikalavimų nesilaikymą visiškai atsako Klientas.

3.2. Techniniai sprendimai Kliento elektros tinklo daliai:
3.2.1. Įrengti įrangą, kuri atskirtų Kliento Objekto vidaus elektros tinklą  nuo Bendrovės skirstomųjų elektros tinklų esant avariniam režimui Kliento arba Bendrovės elektros tinklo dalyje. Atskirtame Kliento Objekto vidaus elektros tinkle už elektros energijos kokybę atsako Klientas.
3.2.2. Elektros energijos kaupimo įrenginio keitiklyje įvesti Q(U) autonominį įtampos valdymo algoritmą padedantį išlaikyti tinklo parametrus, kurie pateikti www.eso.lt rangovo deklaracijos pavyzdinėse formose. 
3.2.3. Elektros energijos kaupimo įrenginio generuojamos elektros energijos kokybės rodikliai turi tenkinti standartų reikalavimus.
3.2.4. Sumontavus ne didesnės kaip 10 kW įrengtosios galios elektros energijos kaupimo įrenginį, keitiklyje nustatykite atsijungimo nuo operatoriaus skirstomojo tinklo dažnį 50,33 Hz tinklo dažniui.
3.2.5. Prie operatoriaus elektros tinklo prijungiama elektros energijos kaupimo įrenginys turi atitikti Europos komisijos 2016 m. balandžio 14 d. reglamento (ES) 2016/631 (patvirtintas Valstybinės energetikos reguliavimo tarybos 2023 m. gegužės 26 d. Nr. O3E-684) bei kitų galiojančių teisės aktų reikalavimus.
3.2.6. Kliento elektros tinkle įrengti techninių priemonių visumą (keitiklio nustatymai ar kitos techninės priemonės) ribojančią Kliento elektros energijos kaupimo įrenginio generuojamą į operatoriaus elektros tinklus galią tiek, kad ji neviršytų Klientui suteiktos leistinos generuoti galios dydžio 1 kW.

4.1. Bendroji dalis:
4.1.1. Esamą(-us) Kliento komercinės elektros energijos apskaitos skaitiklį(-ius) pakeisti į išmanųjį(-ius) abiejų krypčių komercinės elektros energijos apskaitos skaitiklį(-ius). Esant išmaniam skaitikliui(-iams) perparametruoti esamo skaitiklio(-ių) parametrus. 
